cyanic-selkie/wikianc huggingface dataset:
Jääkiekon SM-liigakausi 2010–2011
Talviklassikko
thumb|250px|Talviklassikko-tapahtuman juliste. Helsingin paikallisseurat Jokerit ja HIFK pelasivat ulkoilmaottelun Helsingin olympiastadionilla 5. helmikuuta 2011. Ottelua markkinoitiin Talviklassikko-nimellä NHL Winter Classicin esimerkin mukaisesti. Tätä ennen olympiastadionilla oli pelattu jääkiekkoa vuonna 1941. Ottelu oli osa jääkiekon SM-liigan kautta, eli ottelusta jaettiin normaalisti sarjapisteet. Tapahtuman budjetti oli miljoona euroa.
Lauhkea vyöhyke
thumb|Lauhkeat vyöhykkeet vihreällä ja violetilla värillä korostettuna. Lauhkea vyöhyke on maapallon ilmastovyöhyke subtrooppisen ja kylmän vyöhykkeen välillä, suunnilleen 40. leveysasteen ja napapiirin välissä molemmilla pallonpuoliskoilla. Eurooppa kuuluu suurimmaksi osaksi lauhkeaan vyöhykkeeseen, lukuun ottamatta subtrooppista Välimeren aluetta ja kylmään vyöhykkeeseen kuuluvia alueita Jäämeren rannikolla. Molemmilla pallonpuoliskoilla lauhkea vyöhyke ulottuu nauhamaisena maapallon ympäri.
Pohjois-Korean naisten jalkapallomaajoukkue
Pohjois-Korean naismaajoukkue on osallistunut neljiin MM-kisoihin. Vuosien 1999, 2003 ja 2011 MM-kisoissa sen pelit päättyivät alkulohkon jälkeen. Vuoden 1999 kisoissa se hävisi Nigerialle 1–2, voitti Tanskan 3–1 ja hävisi Yhdysvalloille 0–3. Vuoden 2003 MM-kisoissa se voitti Nigerian 3–0, mutta hävisi Ruotsille 0–1 ja Yhdysvalloille 0–3.
Aasian mestaruuden Pohjois-Korea on voittanut kolmesti, vuosina 2001, 2003 ja 2008.
Autodrome de Montlhéry
Teollisuusjohtaja Alexandre Lamblin palkkasi René Jaminin suunnttelemaan 2,55 km pitkän soikean radan tonnin painoisille kilpa-autoille, jotka voisivat kulkea soikealla radalla 220 km/h. Rataa kutsuttiin nimellä Autodrome Parisien. Vuonna 1925 soikioon lisättiin tieosuus.
Eugene John Gerber
Eugene John Gerber (30. huhtikuuta 1931 – 29. syyskuuta 2018 ) oli yhdysvaltalainen roomalaiskatolinen piispa. Hänet vihittiin papiksi Wichitan hiippakuntaan 19. toukokuuta 1959 ja nimitettiin Dodge Cityn piispaksi 16. lokakuuta 1976. Piispaksi vihkiminen seurasi 14. joulukuuta. Pääkonsekraattorina toimi David Monas Maloney, jota avustivat Marion Francis Forst ja Richard Charles Patrick Hanifen.
Jean-Marc Luisada
Luisada aloitti vuonna 1981 kansainvälisen konserttiuran, jonka aikana on esiintynyt säännöllisesti Euroopassa, Yhdysvalloissa ja Japanissa. Kamarimusiikissa hän on tehnyt yhteistyötä muiden muassa Jean-Pierre Rampalin, Patrick Gallois'n ja Michel Dalberton kanssa. Kapellimestareita, joiden kanssa hän on työskennellyt, ovat olleet Charles Dutoit, Michel Plasson, Emmanuel Krivine, Michael Tilson Thomas, Ádám Fischer, Hiroyuki Iwaki ja Jehudi Menuhin. Luisada on levyttänyt muiden muassa Frédéric Chopinin, Enrique Granadosin, Robert Schumannin ja Edvard Griegin teoksia.
Barbara Honigmann
pienoiskuva|Barbara Honigmann vuonna 2022. Barbara Honigmann (12. helmikuuta 1949 Berliini) on saksalainen kirjailija ja kuvataiteilija, joka asuu Ranskassa Strasbourgissa.
Pervasiivinen peli
Pervasiivinen peli on tiukasti jokapäiväiseen elämäämme sidottu peli, jossa käytetään elinympäristön välineitä, asioita ja ihmisiä. Adjektiivi pervasiivinen tarkoittaa, että jokin on ympäristössä kaikkialle läpitunkeva tai joka puolelle levinnyt. Toisin sanoen pervasiiviset pelit leviävät jokapäiväiseen elämäämme hämärtäen todellisuuden ja pelimaailman rajoja. Näissä peleissä nykyteknologia sulautuu hienovaraisella tavalla osaksi peliä ja esimerkiksi matkapuhelin saattaa olla yksi tärkeimpiä pelin apuvälineitä.
Sture (nimi)
Lähteet
.
Kiiruna (lintu)
Koko ja ulkonäkö
Kiiruna sekoitetaan tunturialueilla helposti lähisukulaiseensa riekkoon (Lagopus lagopus). Lintujen erottaminen pelkästään ulkonäön perusteella on harjaantuneelle silmällekin vaikeaa. Kesällä sekä koiraalla että naaraalla perusväritys on ruskeankirjava, koiraalla on tummanharmaa pää ja kaula. Vatsa ja siipien alapinnat molemmilla sukupuolilla ovat valkoiset läpi vuoden.
Skädäm
Skädämin alkuperäiskokoonpanosta on yhtyeen nykymiehistössä jäljellä kolme jäsentä; solisti ja keulakuva Jukka ”Frogley” Mänty-Sorvari, rumpali ja solisti-Jukan veli Esko ”Eepo” Mänty-Sorvari, sekä kitaristi Pasi Tuovinen. Toinen alkuperäiskitaristeista, Jukka ”Riitis” Riitaluoma, erosi virallisesta kokoonapanosta vuoden 2018 lopulla, mutta toimii edelleen yhtyeen taustalla laulunkirjoittajana ja tuottajana.
Titaani-isopropoksidi
Titaani-isopropoksidi eli titaanitetraisopropoksidi (Ti(OCH(CH3)2)4) on titaanin ja isopropanolin alkoksidin, isopropoksidi-ionin muodostama yhdiste. Titaani-isopropoksidi on yleisesti käytetty katalyytti orgaanisen kemian synteeseissä ja lisäksi sitä käytetään titaanidioksidia olevien ohutkalvojen valmistukseen.
Ominaisuudet
Huoneenlämpötilassa titaani-isopropoksidi on väritöntä tai hieman kellertävää nestettä. Yhdiste liukenee orgaanisiin liuottimiin kuten alkoholeihin, eettereihin, bentseeniin ja organohalideihin. Vesi hydrolysoi sen, jolloin muodostuu titaanidioksidia. Titaani-isopropoksidi on heikko Lewis-happo. Monet titaanialkoksidit muodostavat liuoksessa dimeerejä tai aggregaatteja, mutta titaani-isopropoksidi on monomeerinä.
Valmistus ja käyttö
Muiden titaanialkoksidien tavoin titaani-isopropoksidia valmistetaan isopropanolin ja titaanitetrakloridin välisellä reaktiolla.
Roger Gracie
Roger Gracie Gomes (s. 26. syyskuuta 1981 Rio de Janeiro, Brasilia) on brasilialainen brasilialaisen jujutsun harjoittaja ja uransa lopettanut vapaaottelija. Hän on entinen ONE Championshipin alemman raskaansarjan mestari.
Roger kuuluu tunnettuun Gracien sukuun. Hänen isoisänsä on brasilialaisen jujutsun kehittäjä Carlos Gracie. Roger on voittanut brasilialaisen jujutsun maailmanmestaruuden neljätoista kertaa. Hän päätti jujutsun kilpauransa heinäkuussa 2017.
Vapaaottelu
Gracie otteli ensi kerran BodogFight: USA vs. Russia -tapahtumassa 2. joulukuuta 2006 Ron Watermania vastaan. Ottelu päättyi Gracien voittoon käsilukolla ensimmäisessä erässä. Seuraavan kerran Gracie otteli vuonna 2008 Japanissa, World Victory Road Presents: Sengoku 2 -tapahtumassa. Hän voitti uransa toisen ottelun Yuki Kondoa vastaan myöskin ensimmäisessä erässä.
Strikeforce
10. helmikuuta 2012 GracieMag ilmoitti Twitterissä Gracien tehneen sopimuksen UFC:n kanssa ja harjoittelevan ennen avausotteluaan Anderson Silvan kanssa. Kaksi päivää myöhemmin UFC:n puheenjohtaja Dana White tyrmäsi huhut sopimuksesta. Gracie päätti sitä vastoin siirtyä ottelemaan painoluokkaa alemmaksi ja otteli ensimmäisen kerran keskisarjassa Keith Jardinea vastaan. Ottelu käytiin Strikeforce: Rockhold vs. Kennedy -tapahtumassa 14. heinäkuuta 2012. Gracie voitti ottelun tuomariäänin.
Riikinkukot
Riikinkukot (Pavo) on kanalintuihin kuuluva suku. Siihen kuuluu kaksi lajia, joista molemmat elävät Aasiassa: Riikinkukko eli intianriikinkukko (Pavo cristatus) ja viherriikinkukko (Pavo muticus). Afrikassa elävä kongonriikinkukko (Afropavo congensis) luetaan eri sukuun kuin varsinaiset riikinkukot.
Helge Rancken
Rancken työskenteli valmistuttuaan Yleisten rakennusten ylihallituksessa, jolloin hän muun muassa toimi Jyväskylän seminaarin tiilirakennuksia suunnitelleen Constantin Kiseleffin avustajana. Hän vei loppuun Kirurgisen sairaalan suunnittelutyön: arkkitehti F. A. Sjöström oli laatinut sairaalan suunnitelmat, mutta hän kuoli 1885. Sairaala valmistui 1888.
Suomen Seurakoirayhdistys
Toiminta
SSKY:n tarkoitus on edistää edustamiensa rotujen jalostusta, levittää niistä tietoa ja auttaa niitä koskevissa kysymyksissä. Suosituin tapahtuma on vuosittainen erikoisnäyttely, johon sen edustamat rodut voivat osallistua. Lisäksi se järjestää vuosi- ja muita kokouksia, koulutustilaisuuksia ja kursseja.
Vesta
Vestalle ei pystytetty patsaita, vaan häntä palvottiin kodeissa kotilieden äärellä. Varhaisessa Roomassa tulen tekeminen oli vaivalloista, ja tulta pidettiin vireillä ympäri vuorokauden. Koska tulen tekeminen oli niin hankalaa, oli ikuisesti palavalla tulisijalla suuri merkitys, ja sen vuoksi myös Vestalla oli keskeinen sija Rooman jumalten joukossa. Vestaa palvottiin kaikissa kodeissa, ja joskus Vestan kuva oli sijoitettu kotialttarille.
Priniátikos Pýrgos
Paikka asutettiin ensimmäisen kerran neoliittisen kauden lopulla ja se on ollut pysyvästi asuttu noin 3500-luvulta eaa. Sen esihistoriallisen ajan huippukautta oli minolainen kausi, ja nimellä Priniátikos Pýrgos viitataan yleensä ennen kaikkea tuon ajan arkeologiseen kohteeseen. Antiikin aikana paikalla sijaitsi Istronin poliksen kaupunkikeskus, jonka huippukautta oli hellenistinen kausi. Paikka säilyi asuttuna roomalaisella ja bysanttilaisella ajalla ja edelleen nykypäiviin saakka. Muinaisaikana asutus oli merkittävä satama alueellaan.
Ghanan naisten jalkapallomaajoukkue
Vuoden 2007 MM-kisoissa Kiinassa Ghana hävisi Australialle 1–4, Kanadalle 0–4 ja Norjalle 2–7 ja jäi alkulohkossaan viimeiseksi. Joukkuetta valmensi Ghanan miesten maajoukkueen kapteenina pelannut ja sitä valmentanutkin Isaac Paha. Joukkueen maalintekijät olivat Anita Amankwa, Florence Okoe ja kapteenina toiminut Adjoa Bayor.
Lasinpuhallus
thumb|Puhallusputki thumb|Lasinpuhaltaja Romeo Lefebvre työpajassaan [[Montrealissa 1942.]] thumb|Lasinpuhaltaja muotoilemassa sulaa lasimassaa. thumb|Lasinpuhaltaja on asettanut keltaisena hehkuvan lasimassan muottiin ja puhallusputki on hänen sylissään.
Bon Phan
Tammikuuta 2010 Phanin pokeriuran turnausansiot ylittivät 5,3 miljoonaa dollaria.
Gottfried Leibniz
Lapsuus ja nuoruus
Leibnizin vanhemmat olivat Friedrich Leibnütz ja Catherina Schmuck. Hänen isänsä toimi Leipzigin yliopiston moraalifilosofian professorina. Hän alkoi kirjoittaa sukunimensä ”Leibniz” aikuistuttuaan, mutta muut viittasivat häneen usein kirjoitustavalla ”Leibnitz”, joka säilyi 1900-luvulle saakka. Myöhemmällä iällä hän käytti allekirjoituksissa usein nimeä ”von Leibniz”, ja monet kuoleman jälkeen julkaistut laitokset hänen teoksistaan kutsuivat häntä nimellä ”Freiherr [Baron] G. W. von Leibniz”. Mikään lähde ei kuitenkaan vahvista, että hänelle olisi koskaan myönnetty aatelisarvoa. 1600- ja 1700-luvulla sosiaalista nousua tavoittelevat lisäsivät usein keski-iässä liitteen ”de” tai ”von” sukunimiinsä vaikuttaakseen aatelisilta, mitä he eivät todellisuudessa olleet. Muita esimerkkejä ovat Voltaire, Pierre Beaumarchais ja Ludwig van Beethoven.
Mainzissa ja Pariisissa 1666–1674
Von Boineburg auttoi Leibnizin maineen levittämisessä, ja Leibnizin kirjoittamat muistiot ja kirjeet alkoivat saada osakseen myönteistä huomiota. Leibnizin tehtävä vaaliruhtinaan palveluksessa sai pian diplomaattisen luonteen. Hän julkaisi kuvitteellisen puolalaisen aatelismiehen salanimellä esseen, jossa esitti epäonnistuneesti saksalaista kruununtavoittelijaa Puolan valtaistuimelle.
Hannoverin hovissa 1676–1716
Hannoverin väkiluku oli vain noin 10 000 henkeä, ja sen eristynyt ilmapiiri kävi lopulta Leibnizin hermoille. Hovissa toimiminen oli kuitenkin suuri kunnia, ja hovin arvostus nousi sinä aikana kun Leibniz vaikutti siellä. Vuonna 1692 Braunschweigin herttuasta tuli Pyhän saksalais-roomalaisen keisarikunnan vaaliruhtinas. Ison-Britannian vallanperimyslain mukaisesti valta Isossa-Britanniassa Vilhelm III:n ja sisarpuolensa Annan kuoltua siirtyi vaaliruhtinatar Sophielle ja tämän jälkeläisille. Leibnizilla oli osa sopimusta koskevissa neuvotteluissa, vaikka Ison-Britannian parlamentti sensuroikin osan hänen Braunschweigien asiaa ajaneista kirjoituksistaan.
Laskukone
Leibniz kehitti Blaise Pascalin ideoiden perusteella varhaisen mekaanisen laskukoneen, joka kykeni kertolaskuihin. Leibnizin ratkaisussa oli porrastettu rumpu, jolla yksi ratas pystyi esittämään minkä tahansa numeron nollasta yhdeksään yhdellä kierroksella.
Teokset
Leibniz kirjoitti useita pamfletteja, usein anonyyminä, Braunschweig-Lüneburgien puolesta, merkittävimpänä De jure suprematum, joka käsittelee yksinvaltiuden luonnetta. Teoksista ainoastaan yksi merkittävämpi, Nouveaux essais sur l’entendement humain, ilmestyi kuoleman jälkeen. Vasta vuonna 1895, kun Bodemann sai valmiiksi luettelonsa Leibnizin käsikirjoituksista ja kirjeenvaihdosta, Leibnizin kirjallisen perinnön laajuus valkeni: häneltä oli säilynyt 15 000 kirjettä yli tuhannelle eri vastaanottajalle sekä yli 40 000 muuta kirjoitusta. Näistä kirjeistä monet olivat esseepituisia. Suurin osa kirjeenvaihdosta erityisesti vuodelta 1685 on edelleen julkaisematta, ja suurin osa julkaistuista on julkaistu vasta 1900-luvun loppupuolella.
Gyōda
Asutus Gyōdan alueella on vanhaa: siellä sijaitsee Sakitaman kofun-hautakumpujen ryhmä, jonka eräästä hautakummusta on löydetty Japanin kansallisaarteeksikin valittu Inariyaman miekka. Paikkakunta tunnettiin aiemmin nimellä Oshi (忍), ja se kehittyi Edo-kaudella 1600–1800-luvuilla linnanaluskaupunkina ja Oshin daimiokunnan keskuksena. Oshin linna perustettiin 1400-luvun lopulla. Tärkeä perinteinen elinkeino oli tabi-sukkien valmistus. 1960-luvulta lähtien kaupunkiin on sijoittunut metalli- ja elektroniikkateollisuutta. Kaupunkioikeudet Oshin maaseutukaupungille myönnettiin vuonna 1949, ja samalla paikkakunta muutti nimensä Gyōdaksi. Sittemmin kaupunki on laajentunut useiden kuntaliitosten kautta, viimeksi vuonna 2006, kun siihen yhdistettiin Minami-Kawaran kyläkunta.
Klement Gottwald
Toiminta
Yhtenä Tšekkoslovakian kommunistipuolueen johtajista Gottwald valittiin maaliskuussa 1945 Edvard Benešin johtamaan pakolaishallitukseen, joka sai maan johtoonsa sen vapauduttua natsimiehityksestä. Eri puolueiden yhteistyö päättyi helmikuussa 1948 hallituksen ei-kommunististen jäsenten eroon. Tällöin kommunistit tekivät Gottwaldin johtamina ns. Prahan kaappauksen eli Tšekkoslovakian vallankaappauksen 1948. Toukokuussa uudet vallanpitäjät hyväksyivät uuden perustuslain. Presidentti Benešiä painostettiin hyväksymään uusi lainsäädäntö, mutta hän kieltäytyi ja hänet erotettiin presidentin virasta 7. kesäkuuta 1948. Kesäkuun 14. päivä kommunistit valitsivat Gottwaldin Tšekkoslovakian presidentiksi.
Shawn Mendes
Vuoden 2019 aikana Mendes on julkaissut muutaman uuden kappaleen; ”If I Can’t Have You” sekä ”Señorita”, joka on tehty yhteistyössä laulajatar Camila Cabellon kanssa. Kappale ja sen musiikkivideo keräsivät julkaisun jälkeen valtavasti katselu- ja kuuntelukertoja. Kappale vietti kauan aikaa Spotifyn kuunnelluimpana kappaleena.
2. lokakuuta 2020 Mendes julkaisi kappaleen "Wonder" ja 20. marraskuuta Justin Bieberin kanssa kappaleen "Monster". Mendesin neljäs studioalbumi Wonder, julkaistiin 4. joulukuuta. Shawn Mendesista kertova dokumentti "Shawn Mendes: In Wonder", julkaistiin 23. marraskuuta Netflixissa.
Mendes on seurustellut Camila Cabellon kanssa vuodesta 2019 vuoteen 2021.
Continente
Continente-hypermarketteja oli 37 ympäri Portugalia vuonna 2007. Markettien yhteispinta-ala oli 259 000 m², ja keskimääräinen myymäläkoko oli 9000 m². Myymälät sijaitsevat yleensä kauppakeskuksissa.
Saint-Jean-sur-Richelieu
Historia
vasen|pienoiskuva|Fort Saint-Jean linnoitus vuonna 1748 Nykyinen Saint-Jean-sur-Richelieu sai alkunsa, kun ranskalainen Carignan-Salières-rykmentti rakensi vuonna 1665 silloisen Saint-Lucin kunnan alueelle linnoituksen ja Saint-Jean-sur-Richelieun alueelle vuosina 1666–1667 toisen linnoituksen Fort Saint-Jean. Linnoitukset olivat alueen tärkeitä tukikohtia, etenkin Amerikan vallankumouksen aikana, jolloin taistelijat pakenivat brittien hallitsemilta alueilta Uuteen-Ranskaan.
Ruotsin avaruusfysiikan instituutti
thumb|250px|Ruotsin avaruusfysiikan instituutin päätoimiston sisäänkäynti [[Kiirunan kunta|Kiirunassa.]] Ruotsin avaruusfysiikan instituutti, (Institutet för rymdfysik, IRF) on 110 henkilöä työllistävä valtiollinen tutkimuslaitos. Instituutin tehtävänä on tutkia ja tarjota opetusta avaruusfysiikan, avaruustekniikan ja ilmakehän tutkimuksen alueilla. Instituutin päämaja sijaitsee Kiirunassa. Lisäksi instituutilla on työntekijöitä Uumajassa, Uppsalassa ja Lundissa.
Rose Canyon Lake
Lähteet
Rose Canyon Lake
Treviglio
Treviglion suojeluspyhimys on Rooman armeijan tribuunin poika San Martino.
Lauingen
Historia
Lauingen sai alkunsa alemannilaisasutuksesta 500-luvulla. Paikkakunta liitettiin Fuldan luostarin yhteyteen 700-luvulla. Vuoden 1150 tienoilla aluetta alkoi hallita Hohenstaufenin dynastia. Kun dynastian viimeinen edustaja Konradin kuoli, valta siirtyi Wittelsbachin aatelissuvulle. Myöhemmin Lauingen kuului Pfalz-Neuburgin herttuakuntaan. Vuonna 1777 kaupungista tuli osa Baijerin herttuakuntaa.
Nähtävyydet
Lauingenin keskusaukion (Marktplatz) ilmettä hallitsevat raatihuone, talot useilta aikakausilta ja vuosina 1457–1478 rakennettu 54 metriä korkea vartiotorni Schimmelturm. Aukion keskellä on kaupungin merkittävimmän henkilön, 1200-luvulla eläneen Albertus Magnusin eli Albert Suuren muistomerkki. 1500-luvulla rakennetun Pyhän Martinuksen kirkon (Stadtpfarrkirche St. Martin, ”Martinsmünster”) arkkitehtuurissa on elementtejä sekä gotiikasta että renessanssista.
Mary Shelleyn Frankenstein
Mary Shelleyn Frankenstein on vuonna 1994 ensi-iltansa saanut elokuva, jonka on ohjannut Kenneth Branagh. Elokuva perustuu nimensä mukaisesti Mary Shelleyn romaaniin Frankenstein.
Kauppakeskus Karisma
Kauppakeskus Karisma on Lahden Järvenpäässä sijaitseva kauppakeskus, joka avattiin marraskuussa 2011. Kauppakeskuksessa on yhteensä 60 erilaista liikettä, ravintoloita ja asiointitiloja. Pysäköintipaikkoja on yhteensä 1 600. Kaksikerroksisen kauppakeskuksen kerrospinta-ala on 44 000 neliömetriä.
Laura Alajääski
Alajääski oli mukana vuoden 2013 The Voice of Finland -kilpailussa sekä solistina TV2:n Tartu Mikkiin -ohjelmassa marraskuussa 2013.
1964
Vuosi 1964 oli karkausvuosi, joka alkoi keskiviikosta.
Zhou Qi
Maajoukkueura
Zhou debytoi Kiinan maajoukkueessa 18-vuotiaana vuonna 2014. Vuoden 2015 Aasian-mestaruuskilpailuissa Zhou oli yksi mestaruuden voittaneen Kiinan tärkeimpiä pelaajia, ja hänet valittiin myös turnauksen tähdistöjoukkueeseen.
Said Halim pašša
Elokuussa 1914 Said Halim allekirjoitti Osmanien valtakunnan liittosopimuksen Saksan kanssa. Hän ei alkujaan kannattanut maansa osallistumista ensimmäiseen maailmansotaan, mutta sotaministeri Enver pašša ja sisäministeri Talaat pašša ottivat ohjat käsiinsä. Valtakunnan liityttyä sotaan Said Halim valmistautui marraskuussa 1914 jo eroamaan suurvisiirin paikalta, mutta yhtenäisyyden ja edistyksen komitean johto suostutteli hänet jatkamaan. Sodan aikana hän kuitenkin ajautui erimielisyyksiin johtavien nuorturkkilaisten kanssa ja erosi lopulta 3. helmikuuta 1917. Hän toimi vielä sen jälkeen valtakunnan senaatin jäsenenä. Sodan päätyttyä Osmanien valtakunnan tappioon sotilastuomioistuin tuomitsi Said Halimin karkotettavaksi brittien miehittämälle Maltalle. Hänet laskettiin vapaaksi huhtikuussa 1921, mutta hän ei saanut lupaa palata Turkkiin, joten hän matkusti Italiaan. Armenialainen salamurhaaja ampui hänet Roomassa saman vuoden joulukuussa. Hänet haudattiin Istanbuliin.
Zydeco
Zydeco on saanut vaikutteita etenkin jazzista, bluesista sekä rhythm and blues -musiikista. Tanssiyhtyeeseen kuuluu yleensä vähärivinen harmonikka, kitaroita, basso, rummut sekä metallinen pyykkilauta. Zydecon tunnettuja edustajia ovat muun muassa Clifton Chenier ja Rockin Dopsie.
Dynamite Headdy
Dynamite Headdy on Treasuren kehittämä tasohyppelypeli, joka on julkaistu vuonna Sega Game Gearille ja Sega Mega Drivelle. Pelin päähenkilö käyttää irrotettavaa päätään aseena monenlaisia vihollisiaan vastaan, ja voi myös kerätä uusia päitä, jotka antavat erilaisia taitoja.
Beata Leppilampi
Beataa ovat valmentaneet mm. Joanne Mcleod, Bruno Delmaestro, Kelly Champagne, Brian Orser, Michael Huth, Alexander Kopylov, Colin Chanski ja hänen äitinsä Ulla Papp.
Kosti Meriläinen
Meriläinen maalasi maisema- ja henkilökuvia, mutta hänen vahva lajinsa oli taidegrafiikka, erityisesti etsaus. Hänen graafinen tuotantonsa käsittää noin 200 teosta. Hän osallistui Marraskuun ryhmän taiteilijapiirin näyttelyihin. Lisäksi hän ansaitsi sivutuloja kuvittajana ja pilapiirtäjänä.
Meriläisen boheemiin ystäväpiiriin kuuluivat muun muassa Jalmari Ruokokoski ja Ilmari Aalto.
Nadja Franck
Nadja Franck (vuoteen 1887 Nadeschda Antipin, vuodesta 1899 Nadja Sandqvist; 15. huhtikuuta 1867 Helsinki – 7. tammikuuta 1932 Helsinki) oli Suomen ensimmäinen naispuolinen kansainvälisen uran tehnyt taitoluistelija.
Katolinen tiedotuskeskus
Katolisen tiedotuskeskuksen toiminta jaettiin 1.3.2018 alkaen kahteen osaan, kun perustettiin toisistaan erilliset julkaisuosasto ja viestintäosasto. Julkaisuosaston johtajaksi nimitettiin Katri Tenhunen ja viestintäosaston johtajaksi Marko Tervaportti. Nämä osastot jatkavat kuitenkin työtä samassa toimipisteessä, jonka nimi edelleen on Katolinen tiedotuskeskus. Samaan aikaan hiippakunnan opetuskeskus (Katekeettinen keskus) nimettiin opetusosastoksi; sen johtaja on Osmo Vartiainen. Näiden kolmen osaston toimintaa koordinoi yhteinen johtokunta, johon kuuluvat piispa, yleisvikaari sekä osastojen johtajat.
Timur Lenkin hyökkäykset Georgiaan
Historia
thumb|250px|Timur (rekonstruoitu muotokuva). Timur Lenk saapui Kaukasukselle ensimmäisen kerran vastatakseen Tokhtamyshin ryöstöretkeen, joka kulki Kaukasian alueen läpi Pohjois-Iraniin vuonna 1385. Se aloitti hallitsijoiden väliset avoimet vihamielisyydet. Timur vastasi käynnistämällä täysimittaisen invaasion niihin maihin, jotka sijaitsivat hänen nousevan valtakuntansa itärajojen ja Tokhtamyshin kaanikunnan välissä. Vallattuaan Azerbaidžanin ja Karsin Timur marssi Georgiaan. Hänen virallinen kronikkansa Zafarnama kuvaa hänen hyökkäystään Georgiaan jihadiksi. Timur lähti Karsista ja hyökkäsi vuoden 1386 lopulla väkivaltaisesti Samtskheen, Georgian kuningaskunnan eteläisimpään ruhtinaskuntaan. Sieltä hän marssi Tbilisiin, jonne Georgian kuningas Bagrat V oli sulkenut itsensä. Kaupunki kaatui 21. marraskuuta 1386. Bagrat V vangittiin ja käännytettiin islamiin miekalla uhaten. Georgian kronikka ja Tovma Metsobetsi mainitsevat kuninkaan luopuneen uskostaan, mutta esittävät sen viekkaana juonena, jonka avulla kuningas sai Timurin luottamuksen. Bagratille annettiin noin 12 000 miehen armeija, jonka avulla hänen tuli nousta takaisin Georgian hallitsijaksi, sillä hänen ollessaan Timurin hovissa Georgiaa oli hallinnut Bagratin poika ja yhteishallitsija Giorgi VII. Vanha kuningas aloitti kuitenkin salaiset neuvottelut Giorgin kanssa. Giorgi järjesti väijytyksen Bagratin turkkilaisille saattajille ja vapautti kuninkaan.
Vuonna 1395 georgialaiset liittoutuivat Şəkin hallitsijan Sidi Alin kanssa, aiheuttivat murskatappion timurididynastian Miran Shahin joukoille, jotka piirittivät Alindžakia (Nahitševanin lähellä), ja vapauttivat džalajiridien prinssi Tahirin, joka oli vangittu kaupunkiin. Vastaisku tuli vuoden 1399 loppupuolella, kun Timur valtasi Şəkin ja tuhosi viereistä Kakhetin provinssia Georgiassa.
Hispaniolantangarat (suku)
Hispaniolantangarat (Phaenicophilus) eli aiemmalta nimeltään haitintangarat on hispaniolantangaroiden heimoon kuuluva varpuslintusuku. Hispaniolantangaroiden sukuun kuuluu BirdLifen mukaan kaksi lajia.
Gaizka Toquero
Seurajoukkueura
Kaudella 2009–2010 hän muodosti tutkaparin Espanjan maajoukkueessakin pelanneen hyökkääjä Fernando Llorenten kanssa. Toquero laukoi kauden aikana kahdeksan maalia 31 ottelussa.
Stephan El Shaarawy
Stephan El Shaarawy (s. 27. lokakuuta 1992 Savona, Italia) on italialainen jalkapalloilija, joka edustaa Italian Serie A:ssa pelaavaa Romaa.
Walt Cummings
Viides kausi
Salaisen palvelun agentin Aaron Piercen avulla Bauer kuitenkin onnistuu pääsemään vapaaksi ja tapaa Cummingsin. Kun Bauer uhkaa puhkaisevansa Cummingsin molemmat silmät veitsellä, Cummings tunnustaa Bauerille ja presidentille, että hermokaasusäiliöt ovat yhä Long Beachin satamassa. CTU lähettää taktisen iskuryhmän, joka kuitenkin paikantaa tyhjän hermokaasun säilytykseen tarkoitetun laatikon. Videomonitorin välityksellä Cummings kuitenkin tunnistaa laatikon vieressä makaavan ruumiin Schaeffer-nimiseksi mieheksi, joka oli salaliittolaisten agentti venäläisterroristien joukossa. Erwich soittaa Cummingsille ja kertoo, että Schaeffer tunnusti heille salaliittolaisten aikeet. Erwich uhkaa käyttävänsä hermokaasua yhdysvaltalaisia kohteita vastaan, ja presidentti määrää Cummingsin pidätettäväksi.
Pavel Semenov
Pavel Semenov (s. 24. helmikuuta 1987) on venäläinen salibandyn pelaaja. Hän pelaa virolaisessa Jõgeva SK Tähessä. Semenov kuuluu myös Venäjän salibandymaajoukkueeseen.
Elliptinen geometria
Määritelmiä
Elliptisessä geometriassa kaksi annettuun suoraan nähden kohtisuorassa olevaa eli tämän suoran normaalia leikkaavat aina toisensa. Itse asiassa kaikki annetun suoran normaalit toisella puolella leikkaavat toisensa samassa pisteessä, jota sanotaan tämän suoran absoluuttiseksi navaksi. Myös toisella puolella alkuperäistä suoraa nämä normaalit leikkaavat toisensa. Mutta toisin kuin pallogeometriassa, nämä navat suoran kummallakin puolella ovat sama piste. Näin on, koska elliptisessä geometriassa ei ole antipodaalisia pisteitä. Tämä saadaan aikaan jäljempänä selitetyn hyperpallomallin avulla siten, että pallopinnalla toistensa antipodissa olevat pisteet ajatellaan samastetuksi keskenään, toisin sanoen niitä vastaa elliptisessä geometriassa sama piste. Näin menetellään, jotta elliptisessä geometriassakin pätisi klassisen geometrian aksiooma, jonka mukaan minkä tahansa kahden pisteen kautta kulkee yksi ja vain yksi suora.
Kolmiulotteinen elliptinen avaruus
Kun piste r on annettu, versorit muodostavat elliptisen suoran. Pisteiden e^{ar} ja 1 välinen etäisyys on a. Jokaiselle versorille u tämä etäisyys on se θ, jolla, sillä tästä kaavasta saadaan minkä tahansa kvaternion skalaariosa.
Hyperpallomalli
Hyperpallomalli on pallomallin yleistys korkeampiin ulottuvuuksiin. Tässä mallissa n-ulotteisen elliptisen avaruuden pisteet ovat yksikkövektoreiden x ja -x muodostamia pareja avaruudessa, toisin sanoen vastakkaisten pisteiden pareja n + 1-ulotteisen avaruuden yksikköpallolla eli n-ulotteisella hyperpallolla. Tässä mallissa suoria vastaavat isoympyrät, toisin sanoen hyperpallon ja origon kautta kulkevan n-ulotteisen hypertason leikkausviivoja.
Miletoksen teatteri
Historia
pienoiskuva|vasen|Miletoksen teatterin rauniot. pienoiskuva|vasen|Miletoksen teatterin rauniot edestä. Yhteensä katsomon ja skene- eli näyttämörakennuksen eri rakennusvaiheita on erotettu rakennuksen hellenistisessä vaiheessa neljä. Rakennusvaiheet on ajoitettu muun muassa vertaamalla teatterin yksityiskohtia Vähän-Aasian muihin kreikkalaisiin teatteihin, kuten Prienen teatteriin. Vaihe 1 ajoittuu noin vuoteen 300 eaa. Tuossa vaiheessa skenessä on saattanut olla episkenion, ja siinä oletetaan olleen myös proskenion, vaikka sellaisesta ei ole säilynyt jäänteitä. Vaihe 2 ajoittu pian tämän jälkeen noin vuosiin 300–250 eaa. Skene-rakennusta levennettiin, ja sen alakerrassa oli neljä ovea ja yläkerrassa kolme ovea. Proskenion oli skeneä leveämpi, ja siinä arvioidaan olleen 16 pylvästä.
Ympäristöhistoria
thumb|200px|[[Pääsiäissaari|Pääsiäissaaren ekosysteemin tuhoutumista pidetään J. Donald Hughesin mukaan kaiken ympäristöhistorian esikuvana. ]] Ympäristöhistoria on tutkimusta ihmisen ja luonnon vuorovaikutuksesta aikojen saatossa. Perinteisestä historiankirjoituksesta poiketen ympäristöhistoria painottaa luonnon olosuhteiden aktiivista roolia ihmisen historiassa. Ympäristöhistorioitsijat tutkivat paitsi kuinka ihmiset ovat muokanneet ympäristöä, myös kuinka ympäristö on muokannut ihmistä. Ympäristöhistoria käsittelee myös ihmisten ajatuksia luonnosta, ja kuinka nämä ajatukset ovat ilmenneet kulttuurissa, uskonnossa, kirjallisuudessa ja taiteessa.
Sapotillapuu
Käyttö
Siemenessä on saponiinia ja sapotiniinia. Yli 6 siemenen syöminen aiheuttaa oksennusta ja vatsakipua.
Yhdeksän pisteen ympyrä
Pisteet ympyrän kehällä
Ympyrän kehältä tunnetaan muun muassa seuraavia pisteitä:
Feuerbachin piste X11
Feuerbachin piste on yhdeksän pisteen ympyrän ja kolmion sisään piirretyn ympyrän sivuamispiste. Se on luetteloitu Kimbergingin merkillisten pisteiden ensyklopediaan tunnuksella.
Vilnan gaon
thumb|Vilnan gaon (Zalkind, Ber) Elia Ben Salomon Zalman, tunnetaan myös arvonimellä Vilnan gaon, (23. huhtikuuta 1720 Sielec – 9. lokakuuta 1797 Vilna) oli rabbi ja arvostettu uskonoppinut. Kunnianimi gaon tarkoittaa ylhäisyyttä tai neroa, ja sitä käytetään kaikkein kuuluisimmista rabbeista. Vilnan gaon oli Itä-Euroopan juutalaisten merkittävin johtaja 1700-luvulla, kaikkien juutalaisten tekstien ylin auktoriteetti ja vanhoilla vuosillaan myös herätysliike hasidismin nousun näkyvin vastustaja. Hän ei kuitenkaan koskaan ottanut vastaan virallista asemaa juutalaisessa yhteisössä vaan työskenteli yksin kirjoitusten kommentoijana ja pienten ryhmien opettajana.
Olari
Historia
thumb|250px|left|Olarin kirkko, Simo & Käpy Paavilainen thumb|250px|Olari-talo|left thumb|left|250px|Näkymä eteläisellä Kuitinmäellä Olarinkadun varrella Prisman itäpuolella. Olarin kaupunginosa on saanut nimensä Espoossa sijainneen Olarsbyn kylän mukaan, jonka tiedetään olleen olemassa ainakin jo 1500-luvulla. Olarsbyn vanha kyläkeskus sijaitsi kuitenkin nykyisen Niittykummun alueella, joskin kylän maihin kuului myös nykyisen Olarin alue.
Aikoinaan Storgårdin kartanosta (Suurkartano) lohkottiin kaksi uutta kartanoa, Kokinkylä ja Uusikartano. Kokinkylän kartano myi omistamansa suurpellon Espoon kaupungille. Hyvin säilynyt Kokinkylän kartano sijaitsee kukkulan päällä.
Nyky-Olarin synty
Olarille tunnusomaiset niin kutsutut Olari-talot syntyivät, kun rakennusliike Arjatsalo halusi rakentaa talot muusta 1960- ja 1970-lukujen lähiörakentamisesta poiketen pilarilaattatekniikalla, jossa paikan päällä betonista valettavaan pilarilaattarunkoon muurattiin julkisivu tiilestä ja ikkunoiden alle laitettiin erivärisiä julkisivulaseja. Toinen uutuus oli kerrostaloasuntojen huoneistokohtainen sauna, joka saavutti lyhyessä ajassa suuren suosion ja myös muualla alettiin rakentaa kerrostaloasuntoihin omia saunoja. Alueen pääarkkitehtina toimi Simo Järvinen. Ratkaisulla onnistuttiin luomaan Olarista asuinalue, joka myöhemmin sai sisäasiainministeriön erikoismaininnan hyvästä ja viihtyisästä toteutuksesta. Ensimmäiset talot Olariin valmistuivat vuoden 1969 aikana alueen itäreunaan (as.oy Marjalax, Itäportti 1) ja rakentaminen jatkui kohti länttä ja sen jälkeen etelään kaartuen aina vuoteen 1985 asti, kun Kuitinmäki II valmistui.
Ostoskeskukset ja palvelut
Kuitinmäen ostoskeskuksen alueella on ruokakauppoja, useita ravintoloita, apteekki, kangaskauppa, kioski, partureita, kuntosali, kahviloita, nuorisotiloja sekä kappeli.
Partel
Historia
Partelin tulevaisuuden painopiste on valokuituverkon ja siihen liittyvien palveluiden kehittäminen. Partel alkoi rakentaa valokuituverkkoa Paraisille vuonna 2009. Yhtiö on ilmoittanut, että se aikoo rakentaa koko Paraisten keskustan kattavan valokuituverkon vuoteen 2015 mennessä.
Clos Lucé
Clos Lucén linna nykyisin
Vuonna 1960 aloitettiin sisä- ja ulkopuolen restaurointi renessanssityylin palauttamisella. Rakennuksen ensimmäisessä kerroksessa sijaitsevat Leonardo da Vincin huone, keittiö, neuvotteluhuone, Anna Bretagnelaisen rukoushuone ja Margareetta Navarralaisen huone.
Fiat Fiorino
Fiat Fiorino III (2007–)
Vuonna 2010 testattu Citroën Nemo sai Euro NCAP -kolaritestistä tulokseksi kolme tähteä viidestä. vasen|pienoiskuva|Fiat QuboBensiinimoottori on PSA:n valmistama kahdeksanventtiilinen 1,4-litrainen (72 hv). Dieselvaihtoehto on Fiatin 1,3 Multijet (75/95 hv). Vain Quboon on saatavana myös kahdeksanventtiilinen 1,4-litrainen FIRE (68 hv), joka toimii bensiinin lisäksi myös maakaasulla. Viisivaihteisen manuaalivaihteiston lisäksi dieselin yhteyteen on saatavissa kuusiportainen Comfort-Matic-robottivaihteisto. vasen|pienoiskuva|Kolmannen sukupolven facelift-malli. Fiorinoa uudistettiin vuoden 2016 alkupuoliskolla muiden Fiat-pakettiautojen tyylisuunnan mukaiseksi. Kasvojenkohotuksessa sen ajovaloja nostettiin ylemmäs ja etupuskuri vaihdettiin uuteen. Sisällä uutta oli erilainen ohjauspyörä, mittariston päivitetty grafiikka sekä viisituumainen kosketusnäyttö, jonka yhteyteen saa myös navigointijärjestelmän. vasen|pienoiskuva|Facelift-mallin Fiat Qubo Trekking.
Joulun kellot
Savonlinnan seurakunnan johtavan kanttorin Minna Raassinan aktiivisuuden ansiosta laulun puuttuneet säkeistöt lisättiin Kauneimmat joululaulut -kokoelmaan vuonna 2017. Raassina oli lukenut Helmi Auvisen alkuperäistä runokirjaa, jossa Joulun kellot -runo on esitetty kokonaisena, kuusisäkeistöisenä. Edes Raassinna ei tiennyt, että laulun tavanomaisesta esitystavasta puuttuu säkeistöjä. Hän kysyi ensin Auvisen perikuntaan lupaa ja otti sitten yhteyttä Suomen lähetysseuraan, joka tekee jouluksi Kauneimmat joululaulut -koosteen.
Fosforitrijodidi
Ominaisuudet valmistus ja käyttö
Tyypillisesti fosforitrijodidia valmistetaan valkoisesta fosforista ja jodista kuumentamalla niitä hiilidisulfidin toimiessa liuottimena. Toinen tapa valmistaa yhdistettä on kaliumjodidin ja fosforitrikloridin välinen reaktio.
Solnahallen
Europen musiikkivideo kappaleeseen "The Final Countdown" on kuvattu Solnahallenissa 26.–27. toukokuuta.
Soul Revolution Part II
Lähteet
Soul Revolution
Kello (vene)
Kello-veneiden pituudet olivat 3,2–5,5 metriä, ja versioita oli niin soutu-, purje- ja moottorikäyttöönkin. Aloitteen veneiden valmistamisesta alumiinista teki Kellokosken tehtaiden toimitusjohtaja Torsten Carlanderin vanhin poika Per-Håkan Carlander. Sitä ennen Kellokoskella valmistettiin alumiinisia maitotonkkia, mutta veneiden valmistuksesta ei ollut kokemusta.
Kello-veneet olivat alumiinirakenteen ansiosta turvallisia, huolettomia ja kestäviä. Malliston tyypillisiä tunnusmerkkejä olivat runkomateriaalin lisäksi tummanruskeat mahonkituhdot, sininen kylkiviiva, hitsaustekniikan käyttö ja aikaansa edellä ollut uppoamaton rakenne. Kellukkeina toimivina ilmasäiliöinä käytettiin aluksi umpinaiseksi hitsattuja maitotonkkia, jotka sijoitettiin tuhtojen alle. 1960-luvulla siirryttiin polystyreenimuoviin, joka suojattiin alumiinipellillä.
Martin E. Ford
Toiminnan tavoitteet: Motivoitu toiminta vaatii tavoitteen, johon yksilö pyrkii; tavoite antaa toiminnalle suunnan ja sisällön.
Juhla Mokka
Juhla Mokka on yksi suomalaisen kahvipaahtimo Pauligin valmistamista kahvilaaduista Presidentti-kahvin ohella. Juhla Mokkaa saa vaaleapaahtoisena (paahtoaste 1), tummapaahtoisena (paahtoaste 2,5), tosi tummana (paahtoaste 4) sekä luomuna (paahtoaste 2). Juhla Mokka on Suomen suosituin kahvibrändi. Juhla Mokkaa myydään pannu- ja suodatinjauhatuksena, papupakkauksena ja Cupsolo-laitteeseen sopivana kahvikapselina. Juhla Mokka valmistetaan Brasilian, Kolumbian, Keski-Amerikan ja Afrikan kahvilajikkeista.
Juhla Mokkaa on mainostettu pitkäkestoisella televisiomainosten sarjalla, jossa eri alojen käsityöläiset esittelevät osaamistaan. Vuodesta 1979 vuoteen 2007 mennessä tämän sarjan mainoksia oli tehty 47 erilaista. Niiden taustalla soi Lasse Mårtensonin kyseistä mainosta varten säveltämä musiikki. Myös Mårtenson itse esiintyy eräässä sarjan mainoksista.
Ateismin määritelmä
Ateismin määritelmästä ei vallitse yksimielisyyttä. Yleisesti eri määritelmien yhteisinä piirteinä on joko näkemys, että jumalia ei ole olemassa tai jumalauskon puuttuminen. Ateismi on esiintynyt historian aikana eri ilmenemismuodoin ja eri perustein. Tämä on vaikuttanut ateismin määrittelemisen vaikeuteen.
Niiniluoto on kutsunut tieteelliseksi ateismiksi käsitystä, jonka mukaan tieteellisen tiedon perusteella voidaan osoittaa, että jumalia ei ole olemassa. Käsityksen, jonka mukaan ei ole riittävästi perusteita pitää jumalia olemassa olevina, pohjalta on päädytty toisaalta myös ajatukseen, että mitä enemmän kumotaan jumalien olemassaoloa tukemaan esitettyjä todisteluja, sitä vähemmän vakuuttavaksi tämä kanta tulee. Tätä näytön puutteesta seuraavaa käsitystä, jonka mukaan jumalia ei ole olemassa, Niiniluoto on nimittänyt filosofiseksi ateismiksi.
Tietoteoreettinen ateistin määritelmä
Kun ateismilla tarkoitetaan tiedollista asennetta (joku henkilö X on sitä mieltä, että ei ole olemassa jumalia), voidaan tämä Niiniluodon luonnehdinnan mukaan perustella kahdella tavalla: ”Ulkoapäin”, jolloin a-teismi eli ei-teismi on (henkilö X:n osalta) uskon puutetta jumalan olemassaoloon, ja ”sisältä käsin”, jolloin ateismi on käsitys, jonka mukaan jumalia ei ole olemassa. Niiniluoto pitää jälkimmäistä tulkintaa loogisesti vahvempana siinä mielessä, että, olettaen henkilö X:n käsitysten ristiriidattomuuden, jälkimmäisestä väitteestä seuraa ensimmäinen, mutta ei päinvastoin.
Filosofi Michael Scriven on muotoillut ateistin, agnostikon ja teistin määritelmän tietoteoreettisena käsityksenä, jolloin käsitys ateismin, agnostisismin ja teismin suhteen voi olla eriasteinen.
DJ Khaled
DJ Khaled (oik. Khaled Mohamed Khaled, s. 26. marraskuuta 1975 New Orleans, Louisiana, Yhdysvallat) on amerikanpalestiinalainen tuottaja ja hip hop -artisti.
2006–2009
2009 Khaled nimitettiin Def Jam South levy-yhtiön puheenjohtajaksi.
Jeffrey Swann
Swann on esiintynyt kotimaansa lisäksi laajalti Euroopan kaupungeissa. Hänen ohjelmistonsa on vaihdellut Johann Sebastian Bachista Pierre Bouleziin ja kattanut esimerkiksi kaikki Ludwig van Beethovenin pianosonaatit. Swann on järjestänyt usein teemakonsertteja ja täydentänyt esityksiään sanallisilla esityksillä ja kuvituksilla. Hän on osoittanut erityistä kiinnostusta aikansa musiikkia kohtaan; hän on esimerkiksi kantaesittänyt Charles Wuorisen toisen pianosonaatin Washington DC:n Kennedy Centerissä ja levyttänyt Music & Arts -yhtiölle moderneja teoksia, kuten Boulez'n kolmannen pianosonaatin. Levytyksiä Swann on tehnyt myös Deutsche Grammophonille ja useille muille levy-yhtiöille.
Swannista tuli vuonna 2007 Dino Ciani -festivaalin ja -akatemian taiteellinen johtaja. Vuosina 2013–2017 hän toimi Pisan Scuola Normale Superioren konserttien taiteellisena johtajana.
Sormenjälki
Sormenjälkien tutkimisen historiaa
Englantilainen sir William James Herschel päätti vuonna 1858 alkaa käyttää kätensä jälkeä sopimusten takana merkkinä allekirjoituksestaan. Hän ajatteli tämän estävän huijareita väärentämästä hänen allekirjoitustaan. Vähän ajan kuluttua Herschel siirtyi käyttämään merkkinään vain etu- ja keskisormiaan. Hän alkoi myös kerätä sormen- ja kädenjälkiä ja huomasi kokoelmansa kasvaessa, että nämä jäljet pysyivät samanlaisina läpi elämän ja että kaikkien jäljet olivat yksilölliset.
Tunnistusjärjestelmät
Yhden sormen sormenjälkiä lukevat sensorit voidaan jakaa optisiin, paine-, termisiin, kapasitiivisiin ja ultraäänisensoreihin. Optinen tunnistin toimii tyypillisesti valaisemalla lasilevylle asetettua sormea ja keräämällä siitä heijastuneen valon prisman avulla. Painesensoreissa mitataan pietsosähköisillä kiteillä sormen harjanteiden ja laaksojen paine-eroja. Termiset sensorit mittaavat sormen eri kohtien lämpötilaeroja pyrosähköisten elementtien avulla. Kapasitiiviset sensorit mittaavat sormen eri kohtien potentiaalieroja harjanteiden ja laaksojen välillä. Ultraäänisensorit toimivat ultraäänipulssien avulla: menetelmässä käytetään useita aallonpituudeltaan erilaisia pulsseja, joiden avulla sormenjälki mitataan tarkasti.
Sormenjäljet pinnoilla
Latentti sormenjälki on paljain silmin näkymätön tai lähes näkymätön ja muodostuu hien, rasvan ja lian jäämistä. Latentti sormenjälki saadaan esille kemiallisin ja mekaanisin keinoin. Mekaanisesti sormenjälki voidaan tuoda esille sormenjälkijauheen avulla. Jauhe tarttuu pinnalle jääneeseen tahmeaan ainekseen, joka on peräisin sormen ihon kohoumista. Kemiallisesti sormenjälki voidaan saada esille pinnalle jääneiden aineiden kanssa reagoivan aineen avulla. Yleisin reagenssi on sormenjäljen aminohappojen kanssa reagoiva ninhydriini. Muita vaihtoehtoja ovat esimerkiksi liimahöyrymenetelmän syanoakrylaatti ja europium(IV)komplekseihin perustuva menetelmä. Myös kultaa ja pitkäketjuisia hiilimolekyylejä käytetään joissain tapauksissa sormenjälkien esiintuomiseen.
Call of Duty: Black Ops
Call of Duty: Black Ops on Treyarchin kehittämä ja Activisionin 9. marraskuuta 2010 julkaisema ensimmäisen persoonan ammuntapeli.
Juoni
Vuonna 1961 Mason, Woods ja Bowman yrittävät salamurhata Fidel Castron Sikojenlahden maihinnousun aikoihin osana Operaatio 40:tä. Tehtävä epäonnistuu ja Mason joutuu kahdeksi vuodeksi vorkutalaiselle vankileirille, jossa hän ystävystyy entisen puna-armeijan sotilaan, Viktor Reznovin kanssa. Reznov kertoo, että vuonna 1945 hän, Nikita Dragovich, Lev Kravchenko ja Dimitri Petrenko olivat osa yksikköä, joka lähetettiin paikantamaan pohjoisella napapiirillä piileskellyt saksalainen tiedemies Friedrich Steiner. Operaation aikana Dragovich petti Reznovin ja tappoi Petrenkon Steinerin luomalla Nova-6-hermokaasulla. Reznov jäi eloon, kun brittiläiset kommandot hyökkäsivät venäläisten kimppuun. Nova-6 tuhoutui, mutta Steiner ja brittiläinen tiedemies Daniel Clarke loivat sen myöhemmin uudestaan neuvostoliittolaisille. Mason ja Reznov aloittavat Vorkutassa vankilakapinan, mutta vain Mason onnistuu pakenemaan.
Venäläisten läsnäoloa Vietnamissa tutkimaan lähetetty MACV-SOG noutaa venäläiseltä loikkaajalta asiakirjan, jossa on tietoa Dragovichin olinpaikasta. Mason kohtaa Reznovin, joka paljastuu kyseiseksi loikkaajaksi. MACV-SOG etenee Laosiin noutamaan pudonneesta neuvostoliittolaisesta lentokoneesta erän Nova-6-kaasua, mutta joutuu Vietkongin ja Spetsnazin ylivoiman alle ja lopulta heidät vangitaan. Mason ja Reznov onnistuvat pakenemaan, mutta Bowman teloitetaan ja Woods kuolee tappaessaan Kravchenkoa. Myöhemmin paljastuu että Woods elää. Tämä tieto on tarkistettavissa kirjoittamalla salaiselle tietokoneelle ”Zork”.
Kehitys
Peli paljastettiin virallisesti, kun sen virallinen nettisivusto otettiin käyttöön, jotta pelin traileri voitaisiin julkaista 30. huhtikuuta 2010. Nettisivuston lisäksi myös virallinen Treyarchin tekemä blogi julkaistiin päivä ennen pelin julkistamisen paljastusta. Toukokuussa 2009 huhuttiin, että Activision haki lisenssiä Vietnamin sodan aikaiseen musiikkiin, joka johti spekulaatioon siitä, että seuraava Call of Duty sijoittuisi Vietnamiin. Treyarch julkaisi pelin trailerin 1. toukokuuta 2010.
Werner Herzog
Elokuvat
1970-luvun lopulla ja 80-luvulla Herzog jatkoi yhteistyötään Kinskin kanssa. Vuonna 1979 syntyi osittain F. W. Murnaun klassikkoelokuvaan perustuva Nosferatu – yön valtias (1979) ja Georg Büchnerin näytelmästä tehty Woyzeck (1979). Vuonna 1982 valmistui Herzogin kenties kunnianhimoisin elokuva Fitzcarraldo (1982). Kinski näytteli elokuvassa irlantilaista oopperahullua, joka halusi rakentaa oopperatalon keskelle Etelä-Amerikan viidakkoa. Päästäkseen tavoitteeseen hänen piti kantaa valtava höyrylaiva vuoren yli intiaanien avulla päästäkseen käsiksi kumia tuottaviin puihin, joilla hänen oli tarkoitus tehdä rahaa oopperataloa varten. Erikoiseksi elokuvan tekee se, että Herzog ei käyttänyt erikoistehosteita eikä trikkikuvausta vaan toteutti äärimmäisen vaativan laivan kantamisen paikallisten intiaanien avulla. Les Blank dokumentoi tämän ja elokuvan muut monet vaikeudet elokuvassaan Burden of Dreams (1982).
Aspenin musiikkijuhlat
Aspenin musiikkijuhlat (Aspen Music Festival and School, AMFS) on yksi Yhdysvaltojen merkittävimmistä musiikkifestivaaleista ja musiikkikouluista. Vuosittain kesä-elokuussa Aspenin kaupungissa Coloradon osavaltiossa järjestettävän festivaalin yhdeksänviikkoinen kausi käsittää noin 350 tapahtumaa, muun muassa orkesterikonsertteja, oopperaesityksiä, kamarimusiikkia, luentoja ja lastenkonsertteja.
Saantosuoja
Saantosuojalla tarkoitetaan vilpittömästi toimineen ostajan suojaa esineen oikeaa omistajaa tai vastaavassa asemassa olevaa sivullista vastaan. Toisin sanoen saantosuoja (vilpittömän mielen suoja) takaa luovutuksensaajalle (ostajalle, lahjan saajalle ym.) laillisen oikeuden irtaimistoon, jonka hän on vilpittömässä mielessä saanut. Saantosuojaa rasittaa kuitenkin oikean omistajan lunastusoikeus esineeseen.
Komitatiivi
Esimerkkejä komitatiivista:
Falu-Kuriren Arena
Falu-Kuriren Arena on urheiluhalli, joka sijaitsee Falunissa, Ruotsissa. Halli toimii kotihallina salibandyseura IBF Falunille, jolla on edustusjoukkueissa edustus Ruotsin pääsarjatasolla sekä naisissa että miehissä. Vuonna 2008 valmistuneen hallin katsojakapasiteetti on 2 700 katsojaa. Hallin kustannusarvio oli 50 miljoonaa kruunua.
Pikkumustakaija
Esiintyminen
Pikkumustakaijaa tavataan Komorien saaristossa, Madagaskarilla ja Seychellien Praslin Islandilla. Lajista tunnetaan kolme alalajia: nigra Madagaskarin itäosissa, libs muualla Madagaskarilla ja sibilans Komoreilla. Praslinin populaatio saattaa olla joko ihmisen saarelle tuoma tai luonnollista kautta saapunut. Carl von Linné kuvaili lajin holotyypin Itä-Madagaskarista.
Piikkiön ja Halikon yläosan kihlakunnan tuomiokunta
Piikkiön ja Halikon yläosan kihlakunnan tuomiokunnan tuomareina toimivat:
Major League Baseball -kausi 1935
Major League Baseball -kauden 1935 päätteeksi pelatussa World Series -ottelusarjassa kohtasivat Detroit Tigers ja Chicago Cubs. Kolmas MLB:n All-Star -ottelu pelattiin Municipal Stadiumilla, Clevelandissa 8. heinäkuuta 1935. AL voitti juoksuin 4–1.
Rumpali
Rumpali on henkilö, joka soittaa rumpuja yhtyeessä tai orkesterissa. Useimmiten sanalla viitataan nimenomaan rumpusetin soittajaan. Muita rumpuja ja lyömäsoittimia soittavia henkilöitä kutsutaan usein lyömäsoittajaksi tai perkussionistiksi.
Strutsi
Ulkonäkö ja koko
pienoiskuva|Strutsikoiras ja kaksi naarasta [[Etoshan kansallispuistossa.]]
Strutsilla on pitkät, sorkkamaiset ja vahvat jalat. Voimakkaat jalkalihakset alkavat kantapäästä, noin 60 senttimetriä maasta. Polvi sijaitsee noin metrin korkeudella maasta. Jalassa on vain kaksi varvasta, minkä takia strutsi poikkeaa muista Ratites-sukuun kuuluvista linnuista, joilla on vähintään kolme varvasta. Pidemmässä varpaassa on kestävä, terävä kynsi, jota strutsi käyttää muun muassa taistelutilanteessa ja pesänkaivussa. Kynsi on kovimpia eläinkunnasta löytyviä materiaaleja.
Strutsilla on erinomainen sairauksien vastustuskyky, ja se voi elää 50–80-vuotiaaksi. Suomen olosuhteissa arvellaan strutsien olevan tuotantokykyisiä 20–30 vuotta.
Lisääntyminen
Paritusaikana muodostaa johtajakoiras lempinaaraansa kanssa parin. Parittelun jälkeen koiras kaivaa naaraalle pesän, johon naaras munii joka toinen päivä munan. Samaan pesään munivat myös muut lauman naaraat, mutta haudonnan suorittaa lempinaaras yhdessä koiraan kanssa. Naaras voi munia 40–70 munaa munintasesongin aikana. Luonnossa on tavattu strutsinpesiä, joissa on ollut jopa 120 munaa.
Strutsinpoikasella on kova työ edessään, kun kuoriutumisen aika koittaa. Se joutuu jaloillaan potkimalla ja niskallaan työntämällä rikkomaan 2 millimetrin paksuisen munankuoren. Sillä ei ole ”munahammasta”, joka muilla linnuilla on munankuoren rikkomista varten. Poikaselta menee noin 9 tuntia kuoren rikkomiseen. 24 tunnin kuluttua kuoriutumisesta se on valmis jättämään pesän ja seuraamaan vanhempiaan.
Poikaset kasvavat erittäin nopeasti. Syntymäpaino on noin 800–900 grammaa ja 10 viikon kuluttua painoa on kertynyt jo 10 kilogrammaa. Poikasen paino kasvaa huimaa vauhtia myös jatkossa. Kolmen kuukauden iässä sen paino nousee melkein puoli kilogrammaa päivässä. Tällä vauhdilla se vuoden ikäisenä painaa jo yli 100 kilogrammaa.
Hyödyntäminen
Strutsin lihaa myydään Suomessa vuosittain vain muutamia tuhansia kiloja: tästä suurin osa pakasteena, tuoretta on saatavilla pääasiassa ennen suuria juhlapyhiä. Strutsin liha on yhtä tummaa kuin hirven liha. Se on karkeasyisempää kuin naudanliha. Raakana se tuoksuu maksalta. Liha on lähes rasvatonta ja kolesteroliakin on vain vähän. Vain nahattomassa broilerin ja kalkkunan rintalihassa on vähemmän rasvaa. Tuoretta strutsin lihaa täytyy raakakypsyttää joitakin viikkoja. Lihan maussa on ripaus riistan makua, joidenkin mielestä liha maistuu hieman ankalta, vasikalta tai kalkkunalta.
Weavings
Muusikot
Puhallinsoittimet on sovittanut Michael Andreas ja jousisoittimet Gary Griffin.